Basmalah

Basmalah (bahaso Arab: بَسْمَلَة, basmalah; disabuik juo Bi-smi llāh; بِسْمِ ٱللَّٰهِ, "Jo manyabuik namo Allah", atau Tasmiyyah, تَسْمِيَّة) adolah frasa dalam agamo Islam nan bamakna "Jo manyabuik namo Allah Nan Maha Pangasiah jo Maha Panyayang" (bahaso Arab: بِسْمِ ٱللَّٰهِ ٱلرَّحْمَٰنِ ٱلرَّحِيمِ, bi-smi llāhi r-raḥmāni r-raḥīmi). Bacaan iko diucapkan satiok surang Muslim malakukan sumbayang jo dianjurkan dibaco satiok mamulai kagiatan sahari-harinyo sahinggo apo pun nan inyo karajoan samato-mato niaik karano Allah sarato mandapek an restu ateh karajonyo tu.

Salain digunoan dalam kagiatan harian, digunokan pulo dalam konstitusi nagara nan manatapkan Islam sabagai agamo rasmi jo umumnyo kalua dalam pambukaan/mukadimah konstitusi tasabuik, takah  Arab Saudi, Bahrain, Bangladesh, Brunei, Iran, Irak, Kuwait, Libya, Maladewa, Mesir, Pakistan, Tunisia, jo Uni Emirat Arab.

Basmalah ado disatiok surek dalam al-Qur'an, kacuali Surek at-Taubah. Parbantahan umaik muslim takaik panggunoan basmalah dalam mushaf al-Quran (ado nan mamakainyo, ado nan indak) mancapai kasapakatan akhia katiko tabiknyo Edisi Kairo, nan di dalamnyo mamuek basmalah sabagai ayat patamo Surek al-Fatihah, tapi digunoan pulo sabagai awalan dari 112 surek nan lainnyo, ditandoi sabagai ayaik indak banomor.William A. Graham "Basmala" Encyclopaedia of the Qur'an, Vol. 1

Kato basmalah dipakirokan punyo varian awal nan alah muncua dalam manuskrip Arab sajak abaik ka-5 jo ka-6.Ahmad al-Jallad (2020). "The Linguistic Landscape of pre-Islamic Arabia: Context for the Qur’an", in Mustafa Shah & Muhammad Abdel Haleem (eds.), The Oxford Handbook of Quranic Studies. Oxford University Press, p. 123. .

 Rujukan 

Kategori:Kato jo frasa arab
Kategori:Surek al-Fatihah
Kategori:Kato Islami